# name
Un pas endavant en el camí cap a la cura del Parkinson? El farnesol i el PARIS

# metadata.dc.description.abstract[].value
Els trastorns neurològics són, actualment, l’origen cabdal de discapacitats a nivell mundial. A la
línia davantera, una de les posicions la ocupa la malaltia de Parkinson, la qual darrerament està
aixecant una onada molt lenta però progressiva pel que fa a la prevalença, les discapacitats i les
morts: es tracta de la “pandèmia de Parkinson” [1].
A dia d’avui no existeix cap cura capaç de revertir o aturar el progrés de la malaltia. Amb
disponibilitat única de fàrmacs que es limiten a alleujar els símptomes, la situació terapèutica és
encara lluny de l’ideal. El seu canvi està en procés i, mentrestant, avui tenim entre mans el darrer
avanç dins d’un nou enfoc terapèutic: el farnesol. Una molècula que evita el procés de mort
neuronal i els dèficits conductuals característics en la malaltia de Parkinson, fet demostrat per
Areum Jo i els seus col·legues de la Universitat Johns-Hopkins, en ratolins.
Restem expectants, a l’espera de resultats en futurs estudis científics, ja que podríem estar
davant una troballa amb potencial per a modificar el curs de tota la malaltia

# metadata.dc.source[].value
Premis Fedefarma:  Concòrdia / Pharmanews  (Facultat de Farmàcia i Ciències de l'Alimentació)

# metadata.dc.title[].value
Un pas endavant en el camí cap a la cura del Parkinson? El farnesol i el PARIS